पीड़ित कृष्ण कुमार ने बताया कि हमने नशे के खिलाफ चल रही मुहिम के तहत नशे से जुड़े नशा तस्करों की सूचना पुलिस को दी। इस पर कार्रवाई भी हुई, लेकिन इसके बाद से आरोपी काका उर्फ दीपक व खजान सिंह उनके दुश्मन हो गए। आरोप है कि बीती 30 मई 2018 को वह चत्तरगढ़पट्टी फाटक स्थित अपने मित्र की दुकान में खाना खा रहा था। इस दौरान दुकान के आगे बिना नंबर प्लेट वाली एक रिटज कार आई और कार में सवार पांच लोगों ने उतरकर उसके साथ मारपीट शुरू कर दी। इस कार में काका उर्फ दीपक व खजान सिंह मौजूद थे।